Jose Miguel Arroyo

I Jose Miguel "Mike" Tuason Arroyo (mibait Junio 27, 1946) ing Mumunang Ginu (First Gentleman) ning Filipinas. Asawa neng Gloria Macapagal-Arroyo, ing salukuyan a Pamuntuk ning Filipinas. 


Aniang 2003, singkanan neng Senador Panfilo Lacson a mig-money laundering king secretung bank account lalam ning e tutung lagiung Jose Pidal, a kaibat bindian ning kapatad na, i Ignacio Arroyo, Jr. 

Pipumpunan na la di Ignacio Arroyo ampong Doña Maria Pidal, a maki atlung ának: ing candidatung maging santa, i Maria Beatriz Del Rosario Arroyo, i Jose Maria Arroyo ampo i Mariano Arroyo. Megi yang senador i Jose kanitang 1919, kabang migsilbi yang pun lalawigan king Iloilo i Mariano aniang 1928. Atin lang pitung ának di Senator Jose Ma. Arroyo ampo ing asawa na, i Jesusa Lacson ning Negros Occidental, at metung ya kareti i Ignacio Lacson Arroyo, a ayasawa nang Lourdes Zaragoza Tuason. Deng adua ding pengari nang Jose Miguel "Mike" Arroyo, ampo i Ignacio Arroyo, Jr..  GMA NEWS.TV,  Mike Arroyo's kin may become a saint - report    

Ing manimuna nang proyectu anting asawa ning Pamuntuk ya pin ing pamagpondu king pamagsane da reng atletang Filipinu para king 2005 Southeast Asian Games a merapat king Filipinas. Metung yang abogadu, at paturanan de deng lalaban king pamanibala ning kayang asawa, at uling king sasabian da reng king oposicion a kabaluan na kareng iscandalu, a misan meging sangkan ning kayang pamaglako king Filipinas at pamanuknangan king sumangid dayatmalat. 

Kabulasan
Aniang April 9, 2007, dinalan ya king apulung oras a operacion (open heart surgery) kaibat dang abalung atin yang aortic aneurysm (kalbag ning pekamaragul nang uyat o artery ning pusu).

Aduang pulu't aduang aldo kaibat ning maselan nang operacion, linual ya king ospital i G. Arroyo, a halus kinayap na.

Dalerayan

Dalerayan
 Ing oficial nang karinan Jose Miguel Arroyo (Ingles) 

Category:1946 kebaitan
Category:Ateneo de Manila University alumni
Category:Filipino lawyers
Category:Filipino Roman Catholics
Category:Mabieng tau
Category:Tau ibat Negros Occidental
Category:Asawa da reng Pamuntuk ning Filipinas
Category:Spouses of the Presidents of the Philippines
Category:Macapagal familia